Ελληνική Ραδιοφωνία Τηλεόραση

Η Ελληνική Ραδιοφωνία Τηλεόραση Ανώνυμη Εταιρεία (ΕΡΤ Α.Ε.) είναι Νομικό Πρόσωπο Ιδιωτικού Δικαίου, που λειτουργεί ως Ανώνυμη Εταιρεία υπό την εποπτεία του δημοσίου που αποτελεί τον μοναδικό της μέτοχο. Συνιστά τον δημόσιο ραδιοτηλεοπτικό φορέα της Ελλάδας. Λειτουργεί με τέσσερεις επίγειους τηλεοπτικούς σταθμούς, δύο streaming κανάλια και έναν δορυφορικό τηλεοπτικό σταθμό, τριάντα τρεις ραδιοφωνικούς σταθμούς (είκοσι οκτώ επίγειους και τέσσερεις διαδικτυακούς), τέσσερεις ιστοτόπους, δύο ψηφιακούς πολυπλέκτες, μία υπηρεσία αρχείου, δύο ψηφιακές υπηρεσίες, μία χορωδία, δύο ορχήστρες και δεκατρία συμβούλια κοινωνικού ελέγχου, ενώ μαζί με τη Βουλή των Ελλήνων, έχει υπό την επίβλεψή της τον τηλεοπτικό σταθμό της Βουλής.

Ιστορία της ΕΡΤ

Υπηρεσίες
Τηλεόραση
Η ΕΡΤ λειτουργεί μια σειρά από τους παρακάτω τηλεοπτικούς σταθμούς που είναι διαθέσιμοι σε απευθείας μετάδοση και διαδικτυακά μέσω της υπηρεσίας ERTFLIX που διαθέτει επίσης τη δυνατότητα παρακολούθησης των εκπομπών του τελευταίου 24ώρου. Πολλές παλαιότερες εκπομπές και σειρές της ΕΡΤ είναι διαθέσιμες στο διαδικτυακό αρχείο της με κατ'απαίτηση βίντεο.

Εθνικής εμβέλειας
ΚανάλιαΠεριγραφήΕπίσημη έναρξη λειτουργίαςΕΡΤ1Το πρώτο κανάλι της ΕΡΤ με ψυχαγωγία, δελτία ειδήσεων, τηλεπαιχνίδια και ελληνικές κωμικές σειρές. Από την 1η Δεκεμβρίου 2020, εκπέμπει και σε εικόνα υψηλής ευκρίνειας (High Definition 1080i).23.02.1966ΕΡΤ2 ΣΠΟΡΤο δεύτερο αθλητικό κανάλι της ΕΡΤ με εγχώριες και διεθνείς διοργανώσεις, ζωντανές αθλητικές εκπομπές, αθλητικά ντοκιμαντέρ και ταινίες και εκπομπές ευζωίας και ευεξίας. Από την 1η Δεκεμβρίου 2020, εκπέμπει και σε εικόνα υψηλής ευκρίνειας (High Definition 1080i).03.11.1982ΕΡΤ3Το τρίτο κανάλι με έδρα στη Θεσσαλονίκη που μεταδίδει ενημερωτικές, ψυχαγωγικές, πολιτιστικές, αθλητικές εκπομπές, ξένες σειρές, ντοκιμαντέρ, με επίκεντρο την περιφέρεια, την καινοτομία και το περιβάλλον. Από την 1η Δεκεμβρίου 2020, εκπέμπει και σε εικόνα υψηλής ευκρίνειας (High Definition 1080i).14.12.1988ΕΡΤnewsΤο 24ωρο ενημερωτικό κανάλι της ΕΡΤ, αρχικά σε έκτακτα γεγονότα λόγω του πολέμου στην Ουκρανία και σε μόνιμη βάση μέσω ERTFLIX από την 1η Μαρτίου 2022, και επίγεια ψηφιακά μετά από δύο μέρες. Έχει αποκλειστικά δελτία ειδήσεων, ενώ δικτυώνεται με την ΕΡΤ1 και την ΕΡΤ3 τις ώρες που προβάλλονται τα δικά τους δελτία ή εκπομπές. Από τον Ιούνιο του 2022 και για έναν χρόνο το κανάλι συνεργάζονταν με το Euronews, μεταδίδοντας μερικά ελληνόφωνα του προγράμματα σε συγκεκριμένες ώρες, ενώ από τις 5 Σεπτεμβρίου εκπέμπει ολοκληρωμένο αυτόνομο πρόγραμμα. Στις 20 Σεπτεμβρίου μετακινήθηκε στον πρώτο πολυπλέκτη και από τις 24 Μαΐου 2023, εκπέμπει και σε εικόνα υψηλής ευκρίνειας (High Definition 1080i).03.03.2022 (πιλοτικά) 05.09.2022

Υβριδική υπηρεσία
ΚανάλιαΠεριγραφήΕπίσημη έναρξη λειτουργίαςΕΡΤ SportsΘεματικό κανάλι που μεταδίδεται μέσω της υβριδικής πλατφόρμας ERTFLIX στο διαδίκτυο και στις έξυπνες τηλεοπτικές συσκευές προβάλλοντας αθλητικό πρόγραμμα ανά περιστάσεις.09.02.2019ΕΡΤ KidsΘεματικό κανάλι που μεταδίδεται μέσω της υβριδικής πλατφόρμας ERTFLIX στο διαδίκτυο και στις έξυπνες τηλεοπτικές συσκευές προβάλλοντας παιδικό πρόγραμμα από τις 06:00 έως τις 22:00.30.12.2023ΕΡΤ MusicΘεματικό κανάλι που μεταδίδεται μέσω της υβριδικής πλατφόρμας ERTFLIX στο διαδίκτυο και στις έξυπνες τηλεοπτικές συσκευές προβάλλοντας μουσικό πρόγραμμα όλο το 24ωρο.30.12.2023 - 04.10.2025Eurovision ChannelΘεματικό κανάλι που μεταδίδεται μέσω της υβριδικής πλατφόρμας ERTFLIX στο διαδίκτυο και στις έξυπνες τηλεοπτικές συσκευές προβάλλοντας μουσικό πρόγραμμα σχετικό με τον Διαγωνισμό Τραγουδιού της Eurovision όλο το 24ωρο.20.02.2024 (περιστασιακά)ΕΡΤ ChristmasΘεματικό κανάλι που μεταδίδεται μέσω της υβριδικής πλατφόρμας ERTFLIX στο διαδίκτυο και στις έξυπνες τηλεοπτικές συσκευές προβάλλοντας Χριστουγεννιάτικες σειρές και ταινίες εκ των οποίων κάποιες πρώτης προβολής από τις 18:00 έως τις 00:00.07.12.2024  13.12.2025 (περιστασιακά)

Διεθνής υπηρεσία
ΚανάλιαΠεριγραφήΕπίσημη έναρξη λειτουργίαςERT WorldΤο δορυφορικό κανάλι της ΕΡΤ με αποδέκτη τον απόδημο ελληνισμό, προβάλλοντας ορισμένα προγράμματα και από τα κανάλια της ΕΡΤ (ΕΡΤ1, ΕΡΤ2 ΣΠΟΡ, ΕΡΤ3, ΕΡΤnews).08.10.1996

Ξένα δίκτυα
Η ΕΡΤ μεταδίδει και τρία ξένα δίκτυα σε μερικές περιοχές της Ελλάδας. Είναι τα εξής:
ΚανάλιαΠεριγραφήΕπίσημη έναρξη λειτουργίαςBBC NewsΤο διεθνές αγγλόφωνο κανάλι του BBC με τη μεγαλύτερη τηλεθέαση από κάθε άλλο κανάλι της Βρετανικής δημόσιας ραδιοτηλεόρασης σε όλο τον κόσμο, μιας και δεν μεταδίδεται εντός της κεντρικής έδρας του στο Ηνωμένο Βασίλειο.16.01.1995TV5 MondeΤο διεθνές γαλλόφωνο δημόσιο τηλεοπτικό κανάλι με έδρα στο Παρίσι.02.01.1984ΡΙΚ SatΤο δορυφορικό πρόγραμμα της Κυπριακής ημικρατικής ραδιοτηλεόρασης και το μόνο που έχει το δικαίωμα νόμιμης επίγειας μετάδοσης στην Ελλάδα, βάσει διακρατικής συμφωνίας, μεταξύ ΕΡΤ και ΡΙΚ (αντίστοιχα το ERT World μεταδίδεται νόμιμα στην Κύπρο). Επιπλέον μεταδίδεται και στη συνδρομητική πλατφόρμα της NOVA.1990

Παλαιότερες συνεργασίες
Την Δευτέρα 24 Οκτωβρίου 1988, ξεκινά ανεπίσημα στην Αθήνα, η αναμετάδοση των πρώτων δορυφορικών καναλιών που ολοκληρώνεται δύο μέρες μετά, όταν πλέον στον αέρα βρίσκονται οκτώ συνολικά προγράμματα. Μεταδιδόταν μέσω κεραιών UHF και δορυφορικών πιάτων. Ήταν τα πρώτα κανάλια στην Ελλάδα, μέσω δορυφορικής λήψεως. Επίσης γίνεται αναφορά και στο Euronews την διετία 2016-2017. Τα κανάλια ήταν:

ΚανάλιαΠεριγραφήΕπίσημη έναρξη λειτουργίαςNBC EuropeΗ ευρωπαϊκή έκδοση του Αμερικανικού NBC με έδρα το Ηνωμένο Βασίλειο. Ξεκίνησε αρχικά το 1984 ως Music Box, το 1987 μετονομάστηκε σε Super Channel, το 1993 με την πώληση του καναλιού στην τότε μητρική General Electric προστέθηκε το NBC στην ονομασία του έως το 1996 που πήρε την τελευταία του ονομασία. Το πρόγραμμά του ήταν ποικίλης ύλης, με μουσική και παιδικά προγράμματα τα πρωινά, τηλεπαιχνίδια, πανευρωπαϊκά δελτία καιρού και διάφορα σήριαλ τα μεσημέρια, ενώ τα βράδια μεταδίδονταν ταινίες, σόου κλπ. Αντικαταστάθηκε από τη γερμανική έκδοση του Disney Channel και από εκδόσεις του National Geographic.29.03.1984SAT1Γερμανόφωνο ιδιωτικό κανάλι με πρωινά μαγκαζίνο, παιδικά προγράμματα, ταινίες, σόου, μουσική και σήριαλ.01.01.1984Rai 1Το πρώτο κανάλι της Ιταλικής δημόσιας ραδιοτηλεόρασης, το οποίο έχει τη μεγαλύτερη τηλεθέαση στη χώρα.03.01.1954Rai 2Δεύτερο κανάλι της Ιταλικής δημόσιας ραδιοτηλεόρασης. Μετέδιδε το ιταλικό πρωτάθλημα ποδοσφαίρου και φαντασμαγορικά σόου.04.11.1961CNN InternationalΑμερικανικό αγγλόφωνο ειδησεογραφικό κανάλι.01.09.1985Πρώτο ΠρόγραμμαΤο κύριο ρωσόφωνο ενημερωτικό και ψυχαγωγικό κανάλι στη Σοβιετική Ένωση. Εξέπεμπε σε διάφορες χώρες μέσω του δορυφόρου Χοριζόντ. Το σημερινό ημικρατικό ρωσικό Πέρβι Κανάλ (Πρώτο κανάλι) αποτελεί, μέσω του κρατικού καναλιού του Οστάνκινο (1991-95), τη σημερινή διάδοχη μορφή του Πρώτου Προγράμματος της Σοβιετικής Ένωσης.22.03.1951EuronewsΠανευρωπαϊκό και πολυγλωσσικό ειδησεογραφικό τηλεοπτικό κανάλι με έδρα στη Γαλλία. Παλιότερα συνεργαζόταν με την ΕΡΤ από τις 18 Δεκεμβρίου 2012 έως το κλείσιμο του φορέα και μεταγενέστερα από τις 25 Οκτωβρίου 2016 όπου η ΕΡΤ1 παρουσίαζε κάθε ώρα πεντάλεπτο δελτίο άνευ εκφώνησης, ενώ κάθε πρωί και βράδυ μεταδιδόταν μισάωρο αναλυτικό δελτίο. Από τις 15 Ιουνίου 2022 μεταδίδεται εκ νέου ως ένθετο στο πρόγραμμα της ΕΡΤ News ενώ από τις 19 Αυγούστου 2024 εκπέμπει και αυτόνομα με την ελληνική και τη διεθνή ροή μέσω της υβριδικής πλατφόρμας ERTFLIX στο διαδίκτυο και στις έξυπνες τηλεοπτικές συσκευές.01.01.1993Deutsche WelleΓερμανικός σταθμός που εκπέμπει διεθνώς μέσω βραχέων κυμάτων, ίντερνετ και δορυφόρων σε 30 γλώσσες στο ραδιόφωνο και σε 4 γλώσσες στην τηλεόραση. Από τις 27 Μαρτίου 2024 επανεντάχθηκε στην ΕΡΤ εκπέμποντας μέσω της υβριδικής πλατφόρμας ERTFLIX στο διαδίκτυο και στις έξυπνες τηλεοπτικές συσκευές.01.04.1992

Ραδιοφωνία

Η ΕΡΤ λειτουργεί ένα μεγάλο αριθμό ραδιοφωνικών προγραμμάτων υπό τη διεύθυνση της Ελληνικής Ραδιοφωνίας η οποία ιδρύθηκε το 1988 και η έδρα της είναι στο Ραδιομέγαρο της ΕΡΤ στην Αγία Παρασκευή. Το σήμα για όλα τα προγράμματα της ΕΡΑ είναι βασισμένο στο δημοτικό τραγούδι «Τσομπανάκος ήμουνα» και βρίσκεται σε χρήση από την πρώτη μέρα εκπομπής του Ραδιοφωνικού Σταθμού Αθηνών.

Εθνικής εμβέλειας
Η ΕΡΤ εκπέμπει μέσω διαφορετικών συχνοτήτων στα FM σε όλη την Ελληνική επικράτεια 4 ραδιοφωνικά προγράμματα:
ΚανάλιαΠεριγραφήΕπίσημη έναρξη λειτουργίαςΕΡΤnews RadioΚεντρικός ενημερωτικός δημόσιος σταθμός, καλύπτοντας τους τομείς της πολιτικής, της οικονομίας και του πολιτισμού, με θεματολογία για την κοινωνία και την επικράτεια. Μεταδίδει 24ωρες εκπομπές με ποικίλα θέματα από την Ελλάδα και το εξωτερικό.30.09.1938Δεύτερο ΠρόγραμμαΨυχαγωγικός σταθμός με Ελληνική μουσική και εκπομπές λόγου για τους τομείς της σύγχρονης πολιτιστικής δημιουργίας.11.05.1952Τρίτο ΠρόγραμμαΟ σταθμός επικεντρώνεται σε θέματα του λόγου, τέχνης και του πολιτισμού μεταδίδοντας κλασική μουσική και διάφορα προγράμματα, εκ των οποίων κλασικά και σύγχρονα θεατρικά έργα και από το Αρχείο της ΕΡΤ.19.09.1954ΕΡΑ ΣπορΑθλητικός σταθμός με ειδήσεις για όλα τα σπορ από την Ελλάδα και το εξωτερικό.03.05.1993

Περιφερειακοί
ΚανάλιαΠεριγραφήΠεριοχή ΚάλυψηςΕπίσημη έναρξη λειτουργίας102 FMΤο Πρώτο Πρόγραμμα του Ραδιοφωνικού Σταθμού Μακεδονίας από τη Θεσσαλονίκη με θεματικές ενημερωτικές εκπομπές για την περιφέρεια.Κεντρική Μακεδονία09.09.198895.8 FMΤο Δεύτερο Πρόγραμμα του Ραδιοφωνικού Σταθμού Μακεδονίας από τη Θεσσαλονίκη με θεματικές πολιτιστικές εκπομπές λόγου και μουσικής.Κεντρική Μακεδονία06.02.1994Kosmos 93.6Το έκτο ραδιοφωνικό πρόγραμμα της ΕΡΤ στην Αττική, που μεταδίδει ξένη μουσική από όλα τα είδη του ρεπερτορίου και πολιτιστικές εκπομπές.Αττική, Ανατολική Μακεδονία και Θράκη, Πελοπόννησος, Σητεία29.10.2001Zeppelin 106.7Το έβδομο ραδιοφωνικό πρόγραμμα της ΕΡΤ στην Αττική, που μεταδίδει ξένη μουσική.Λεκανοπέδιο Αττικής27.08.2021

Τοπικοί
Η ΕΡΤ έχει 19 περιφερειακούς σταθμούς σε όλη σχεδόν την Ελλάδα. Επίσης, η ΕΡΑ λειτουργούσε το Ράδιο Φιλία, που ήταν ο πολύγλωσσος ενημερωτικός σταθμός για τους αλλοδαπούς που ζούσαν και ζουν στην Ελλάδα. Μετά από την επαναλειτουργία της ΕΡΤ το πρόγραμμά του συγχωνεύτηκε με την Φωνή της Ελλάδας. Ως ΕΙΡ διέθετε ραδιοφωνικό σταθμό στο στρατόπεδο της Μακρονήσου από το 1951.

ΚανάλιαΠεριοχή ΚάλυψηςΕπίσημη έναρξη λειτουργίαςΕΡΤ ΑιγαίουΒόρειο Αιγαίο02.1989ΕΡΤ ΒόλουΘεσσαλία, Σποράδες, Χαλκιδική & Βορειοανατολική Εύβοια12.09.1948ΕΡΤ ΖακύνθουΙόνια Νησιά (εκτός από την Κέρκυρα)10.1969ΕΡΤ ΗρακλείουΚρήτη (Ηράκλειο & Λασίθι)1972ΕΡΤ ΙωαννίνωνΉπειρος01.1949ΕΡΤ ΚαβάλαςΑνατολική Μακεδονία & Θράκη (Καβάλα, Δράμα, Θάσος & Ξάνθη)01.1949ΕΡΤ ΚαλαμάταςΜεσσηνία09.1986ΕΡΤ ΚέρκυραςΚέρκυρα, Θεσπρωτία, Πρέβεζα & Βόρεια Λευκάδα28.03.1957ΕΡΤ ΚοζάνηςΔυτική Μακεδονία29.01.1950ΕΡΤ ΚομοτηνήςΡοδόπη & Νότιος Έβρος06.1954ΕΡΤ ΛάρισαςΘεσσαλία (μόνο τους νομούς Καρδίτσας, Λάρισας & Τρικάλων)1948ΕΡΤ ΟρεστιάδαςΑνατολική Μακεδονία & Θράκη (Έβρος, Ροδόπη, Ξάνθη, Τμήματα Θάσου & Σαμοθράκη)07.1965ΕΡΤ ΠάτραςΔυτική Ελλάδα (Αχαΐα, Νότια Αιτωλοακαρνανία & Φωκίδα)1950ΕΡΤ ΠύργουΠελοπόννησος (Ηλεία)1954ΕΡΤ ΡόδουΝότιο Αιγαίο (Κυκλάδες & Δωδεκάνησα)07.11.1954ΕΡΤ ΣερρώνΜακεδονία (Σέρρες)03.05.1959ΕΡΤ ΤρίποληςΠελοπόννησος (Αρκαδία)10.07.1949ΕΡΤ ΦλώριναςΔυτική Μακεδονία23.02.1956ΕΡΤ ΧανίωνΚρήτη (Ρέθυμνο & Χανιά)1947

Διεθνείς
ΚανάλιαΠεριγραφήΕπίσημη έναρξη λειτουργίαςΗ Φωνή της ΕλλάδαςΠαγκόσμιας εμβέλειας ομογενειακός ραδιοφωνικός σταθμός της ΕΡΤ που απευθύνεται στους Έλληνες του εξωτερικού, με ειδήσεις, εκπομπές και αφιερώματα, εντός και εκτός Ελλάδας.1947Τρίτο Πρόγραμμα στα ΒραχέαΉταν το τρίτο ραδιόφωνο της ΕΡΤ3 και εξέπεμπε από την Θεσσαλονίκη, όπως και οι άλλοι 2 σταθμοί της (102 & 95.8).1994-2013

Διαδικτυακοί
ΟνομασίαΠεριγραφήΕπίσημη έναρξη λειτουργίαςΔεύτερο ΛαϊκάΘεματικός ραδιοφωνικός σταθμός του Δευτέρου προγράμματος με αποκλειστικό περιεχόμενο το ελληνικό λαϊκό τραγούδι.11.05.2022Kosmos JazzΘεματικός ραδιοφωνικός σταθμός του Kosmos 93.6 με αποκλειστικό περιεχόμενο την τζαζ μουσική.20.05.2022Τρίτο MaestroΘεματικός ραδιοφωνικός σταθμός του Τρίτου προγράμματος με αποκλειστικό περιεχόμενο την κλασική μουσική.24.12.2022Ράδιο EurovisionΘεματικός ραδιοφωνικός σταθμός με αποκλειστικό περιεχόμενο τραγούδια από τον Διαγωνισμό της Eurovision.16.02.2023  20.02.2024  31.01.2025 (περιστασιακά)Δεύτερο ΠαραδοσιακάΘεματικός ραδιοφωνικός σταθμός του Δεύτερου προγράμματος με αποκλειστικό περιεχόμενο την ελληνική παραδοσιακή μουσική.16.04.2023Radio ChristmasΘεματικός ραδιοφωνικός σταθμός με αποκλειστικό περιεχόμενο χριστουγεννιάτικα τραγούδια.26.11.2023  15.11.2024  15.11.2025 (περιστασιακά)Summer RadioΘεματικός ραδιοφωνικός σταθμός με αποκλειστικό περιεχόμενο καλοκαιρινά τραγούδια.07.06.2024  31.05.2025 (περιστασιακά)Radio 80'sΘεματικός ραδιοφωνικός σταθμός με αποκλειστικό περιεχόμενο μουσική από τη δεκαετία του '80.01.12.2025Radio 90'sΘεματικός ραδιοφωνικός σταθμός με αποκλειστικό περιεχόμενο μουσική από τη δεκαετία του '90.08.12.2025Vintage RadioΘεματικός ραδιοφωνικός σταθμός με αποκλειστικό περιεχόμενο μουσική από τις δεκαετίες του '40, του '50 και του '60.15.12.2025Now Hits RadioΘεματικός ραδιοφωνικός σταθμός με αποκλειστικό περιεχόμενο σύγχρονες επιτυχίες της μουσικής βιομηχανίας.22.12.2025

Δορυφορικά
Η Φωνή της Ελλάδας εκπέμπει σε Ευρώπη, Αφρική και Αυστραλία μέσω της Hellas Sat, της Hotbird και της Intelsat δίνοντας πρόσβαση σε έναν από τους επτά δημοφιλέστερους δημόσιους ραδιοφωνικούς σταθμούς στην Ελλάδα οι οποίοι εκπέμπουν και αυτοί στην Ευρώπη μέσω του πρώτου παρόχου.

Διαδίκτυο
ΌνομαΠεριγραφήΕίδοςΔημιουργίαwww.ert.grΤο www.ert.gr αποτελεί τον κύριο ιστότοπο της δημόσιας ραδιοτηλεόρασης όπου υπάρχουν οι εκπομπές και το πρόγραμμα των καναλιών της και το ψηφιακό αρχείο της με εκπομπές κατ' απαίτηση (on demand). Στις 31 Ιουλίου 2025 αναβαθμίστηκε σε πιο μοντέρνα εικόνα.Ιστοσελίδα23.03.1998www.ertflix.grΤο www.ertflix.gr αποτελεί τον ιστότοπο της ομώνυμης πλατφόρμας της ΕΡΤ.Ιστοσελίδα22.04.2020ERTFLIXΤο ERTFLIX είναι η εφαρμογή της ομώνυμης πλατφόρμας της ΕΡΤ για συσκευές Android, iOS και Huawei.Εφαρμογή για κινητές συσκευές15.07.2020www.ertnews.grΤο www.ertnews.gr αποτελεί τον ειδησεογραφικό ιστότοπο της ΕΡΤ, και λειτουργεί από τις 22 Φεβρουαρίου του 2021 ως διάσπαση από το ert.gr. Στο ertnews.gr περιλαμβάνονται όλες οι ειδήσεις από τη Δημόσια Τηλεόραση.Ιστοσελίδα22.02.2021www.ertsports.grΤο www.ertsports.gr αποτελεί τον αθλητικό ιστότοπο της ΕΡΤ.Ιστοσελίδα08.05.2022www.ertecho.grΤο ERT Echo αποτελεί τη ραδιοφωνική πλατφόρμα της ΕΡΤ.Ιστοσελίδα16.06.2022Η Φωνή της ΕλλάδαςΗ Φωνή της Ελλάδας είναι η εφαρμογή του ομώνυμου ραδιοφωνικού σταθμού της ΕΡΤ για τους Έλληνες της ομογένειας για συσκευές Android, iOS και Huawei.Εφαρμογή για κινητές συσκευές28.06.2022ERT EchoΤο ERT Echo είναι η εφαρμογή της ομώνυμης ραδιοφωνικής πλατφόρμας της ΕΡΤ για συσκευές Android, iOS και Huawei.Εφαρμογή για κινητές συσκευές10.01.2023ERTNEWSΕίναι η ειδησεογραφική εφαρμογή για συσκευές Android, iOS και Huawei, με ενσωματωμένη τη δυνατότητα ζωντανής παρακολούθησης του ραδιοτηλεοπτικού ΕΡΤ NEWS.Εφαρμογή για κινητές συσκευές13.03.2023

Εκδόσεις
Είδος τύπουΠεριγραφήΠεριοχή ΚάλυψηςΠρώτο φύλλοΡαδιοτηλεόρασηΗ ΕΡΤ εξέδιδε ένα από τα μακροβιότερα περιοδικά, την Ραδιοτηλεόραση. Τον Αύγουστο του 2015, η διοίκηση της ΕΡΤ ανακοίνωσε την επανακυκλοφορία του περιοδικού που δεν πραγματοποιήθηκε πέρα από την διαδικτυακή έκδοσή του. Τον Σεπτέμβριο του 2017 ανακοινώθηκε ότι η δωρεάν διάθεση για όλο το κοινό, κάτι που έγινε από τις 29 Δεκεμβρίου 2017 και μέχρι τα τέλη Ιανουαρίου 2020 διανεμόταν σε σταθμούς του Μετρό, του Ηλεκτρικού και σε καταστήματα των ΕΛΤΑ. Νωρίτερα, στις 12 Οκτωβρίου κυκλοφόρησε το επετειακό τεύχος σε ορισμένα αντίτυπα. Μετά τη λήξη της σύμβασης με τον χορηγό, η διοίκηση της ΕΡΤ δεν εξεδήλωσε ενδιαφέρον για την ανανέωσή της ούτε για ανάληψη της έκδοσης από άλλον.Πανελλαδικά30.07.1939 - 11.06.2013  29.12.2017 - 31.01.2020

Διασυνδεδεμένες διευθύνσεις και υπηρεσίες
ΕταιρείεςΠεριγραφήΊδρυσηΓενική Διεύθυνση ΕΡΤ3Υπάγεται διοικητικά στην ΕΡΤ και περιλαμβάνει ένα τηλεοπτικό κανάλι εθνικής εμβέλειας και 2 ραδιοφωνικούς σταθμούς τοπικής εμβέλειας με έδρα τη Θεσσαλονίκη.30.11.1987Ελληνική ΡαδιοφωνίαΔιεύθυνση της ΕΡΤ που διαχειρίζεται τους τοπικούς στην επικράτεια ραδιοφωνικούς σταθμούς της.12.08.1987Αρχείο ΕΡΤΜέχρι τώρα διαθέτει το 70% του οπτικοακουστικού αρχείου της Ελλάδας. Κατά τη διετία του κλεισίματος της ΕΡΤ, το Αρχείο της τέθηκε προς φύλαξη.O Κεδίκογλου ανακοινώνει το κλείσιμο της ΕΡΤ07.09.1990Μουσικά Σύνολα ΕΡΤΗ ΕΡΤ έχει τα δικά της μουσικά σύνολα: Την Εθνική Συμφωνική Ορχήστρα, την Ορχήστρα Ποικίλης Μουσικής καθώς και μια Χορωδία. Μέχρι το 2008 διοργάνωνε το Φεστιβάλ Τραγουδιού Θεσσαλονίκης.14.05.1938ERTFLIXΔιαδικτυακή υπηρεσία βασιζόμενη στην Υβριδική Ευρυζωνική Τηλεόραση (HbbTV) που επιτρέπει την ενσωμάτωση υπηρεσιών στις τηλεοράσεις, παράλληλα με τη γραμμική εκπομπή. Απαιτεί Smart TV, μοντέλο από το 2016 και έπειτα, συνδεδεμένη στο διαδίκτυο και με δυνατότητες HbbTV. Ξεκίνησε με το όνομα ΕΡΤ Hybrid και στις 22 Απριλίου 2020 πήρε τη σημερινή της επωνυμία.04.12.2017

Εγκαταστάσεις της ΕΡΤ
Αττική
Η ακίνητη περιουσία της ΕΡΤ αποτελείται από 149 κτίρια και 63 οικόπεδα και αγροτεμάχια. Κάποια από τα κτίρια της ΕΡΤ είναι τα εξής:

Ραδιομέγαρο Αγίας Παρασκευής

Το Ραδιομέγαρο της Αγίας Παρασκευής είναι το κεντρικό κτίριο από το 1969 όπου στεγάζεται η ΕΡΤ (τότε ΕΙΡΤ). Μετά το κλείσιμο της ΕΡΤ το 2013 για λίγο χρονικό διάστημα στέγασε την ΔΤ και από τις 4 Μαΐου 2014 μέχρι τις 11 Ιουνίου 2015 στέγασε την τότε ΝΕΡΙΤ και τα κανάλια της.

Στούντιο Κατεχάκη
Βρίσκεται στην Λεωφόρο Μεσογείων 136 με γωνία Κατεχάκη και αποτελεί την έδρα της τωρινής ΕΡΤ. Το κτίριο που εγκαινιάστηκε το 1969 στεγάζει τέσσερα μεγάλα στούντιο, ένα αμφιθέατρο, ένα μουσείο και άλλες υπηρεσίες. Το Στούντιο Α είναι το μεγαλύτερο για οποιαδήποτε παραγωγή. Το Στούντιο Β εξυπηρετεί έκτακτες και μικρές παραγωγές. Το Στούντιο Γ μαζί με το αμφιθέατρο είναι διπλό από όπου γίνονται όλες οι ψυχαγωγικές και μουσικές εκπομπές. Το Στούντιο Δ είναι ένα από τα μεγαλύτερα στούντιο των Βαλκανίων. Στέγασε την τότε ΥΕΝΕΔ, τις μετέπειτα ΕΡΤ2 και ΕΤ2 μέχρι το 1997 και αργότερα την ΕΤ1 μέχρι το 2011. Όταν έκλεισε η ΕΡΤ το Υπουργείο Προστασίας του Πολίτη πήρε το μισό ακίνητο, μαζί με τα δύο Στούντιο Α και Β. Το Στούντιο Δ χρησιμοποιήθηκε από τη ΔΤ και τη μετέπειτα ΝΕΡΙΤ για την παραγωγή εκπομπών, ενώ με τη μετονομασία της τελευταίας στη νέα ΕΡΤ, χρησιμοποιούνταν μόνο το Στούντιο Δ και σπανίως το Στούντιο Γ καθώς το υπόλοιπο ακίνητο με τα δύο πρώτα στούντιο χρησιμοποιούνταν από την Ελληνική Αστυνομία ως Υπηρεσία Ασύλου η οποία το 2021 μετεγκαταστάθηκε στον Πειραιά, επαναφέροντας το μισό ακίνητο στην ΕΡΤ.

Στούντιο Μουρούζη
Βρίσκεται στην οδό Μουρούζη 16 και Ρηγίλλης 12 γωνία. Ήταν η έδρα του ΕΙΡ από το 1945 έως το 1974 (ως μετέπειτα ΕΙΡΤ) όπου και μεταφέρθηκε στο Ραδιομέγαρο και μετέπειτα η έδρα της παλιάς ΕΡΤ μέχρι το κλείσιμό της. Το κτίριο στεγάζει ένα control room, δύο studios (ένα μικρό και ένα μεγάλο) από τα οποία το ένα επαναλειτούργησε από τις 5 Μαρτίου του 2018, ένα κυλικείο και διάφορα γραφεία. Στα σχέδια της ΕΡΤ είναι η δημιουργία "Κέντρου Ανάδειξης Ιστορίας της ΕΡΤ", "Διαδραστικού Κέντρου Ραδιοτηλεοπτικού Πολιτισμού" και βιβλιοθήκης μέσα στο κτίριο.

Θεσσαλονίκη
Λεωφόρος Στρατού
Τα στούντιο του τηλεοπτικού σταθμού της ΕΡΤ3 βρίσκονται στη Θεσσαλονίκη, στην Λεωφόρο Στρατού 1 και Καυταντζόγλου. Το κτίριο έχει δύο ορόφους όπου εκεί γίνονται οι περισσότερες εκπομπές. Στέγασε τα γραφεία της τότε ΥΕΝΕΔ στην Θεσσαλονίκη και της μετέπειτα ΕΡΤ2 και ΕΤ2 μέχρι το 1988 όπου η ΕΤ3 ξεκίνησε την λειτουργία της.

Οδός Αγγελάκη
245x245px|μικρογραφία|Το κτίριο της διοίκησης
Τα κτήρια αυτά κατασκευάστηκαν το 1997 για την μεταστέγαση των υπηρεσιών της ΕΡΤ3, που προηγουμένως στεγάζονταν στις εγκαταστάσεις της Αμερικανικής Γεωργικής Σχολής. Στην Αγγελάκη 14, στεγάζονται τα στούντιο των δύο ραδιοφωνικών σταθμών (102 & 9.58 FM) ενώ στην Αγγελάκη 2, η διοίκηση και οι λοιπές υπηρεσίες της ΕΡΤ3. Στούντιο υπήρχε και στην Αγγελάκη 6 το οποίο στέγαζε έως το 2017 τον 9.58. Έπειτα παροπλίσθηκε καθώς ήταν αναλογικό και οι χώροι χρησιμοποιούνταν ως γραφεία δημοσιογράφων και εργαστήρια τεχνικών.

Υπόλοιπη Ελλάδα
Τοπικές ΕΡΤ
245x245px|μικρογραφία|Οι εγκαταστάσεις της ΕΡΤ Καβάλας
Η ΕΡΤ έχει γραφεία και στούντιο σε Μυτιλήνη, Βόλο, Ηράκλειο, Ζάκυνθο, Ιωάννινα, Καβάλα, Καλαμάτα, Κέρκυρα, Κοζάνη, Λάρισα, Κομοτηνή, Ορεστιάδα, Πύργο, Πάτρα, Ρόδο, Σέρρες, Τρίπολη, Φλώρινα και Χανιά.

Πολυπλέκτες
Οι ψηφιακές συχνότητες της ΕΡΤ μέχρι τώρα δεν εξέπεμψαν το σήμα τους πανελλαδικά, παρά μόνο σε περιοχές που είχε τοποθετήσει η παλιά ΕΡΤ, ψηφιακούς αναμεταδότες, πριν πέσει το "μαύρο" το 2013. Από την επαναλειτουργία της, η νέα ΕΡΤ το 2015, εξέπεμψε σε πολλές περιοχές της Ελλάδας μέσα από την τέταρτη πολυπλεξία της Digea, λόγω ανυπαρξίας αναμεταδοτών και άγονων διαγωνισμών, που είχαν πραγματοποιηθεί. Στα τέλη του 2018 τοποθετήθηκαν τελικά πομποί σε πολλές περιοχές της χώρας, μετά από επιτυχημένο διαγωνισμό, και από την 1η Φεβρουαρίου 2019, τα παρακάτω κανάλια εκπέμπουν από τους νέους πολυπλέκτες της ΕΡΤ.

ΕΡΤ Δίκτυο 1
Το ΕΡΤ Δίκτυο 1 είναι ο πρώτος πολυπλέκτης της ΕΡΤ και ξεκίνησε την λειτουργία του τον Μάρτιο του 2006 από την ΕΡΤ Ψηφιακή, και μέσω αυτού εισήλθε η επίγεια ψηφιακή τηλεόραση στην Ελλάδα και σήμερα καλύπτει το 80% του πληθυσμού της χώρας.

Την περίοδο 2006-2011 υπήρχαν μόνο τα τρία κανάλια της τέως ΕΡΤ Ψηφιακή (Σινέ+, Σπορ+ και Πρίσμα+) και το δορυφορικό κανάλι της Κυπριακής Ημικρατικής Ραδιοτηλεόρασης (ΡΙΚ Sat). Λόγω προβλήματος χωρητικότητας, στις 27 Απριλίου 2011, τα κανάλια Σινέ+ και Σπορ+, συγχωνεύτηκαν, για τη δημιουργία του Σινέ+/Σπορ+, το οποίο εξέπεμψε στην θέση του Σπορ+, ενώ στην θέση του Σινέ+, μεταφέρθηκε το κανάλι της Βουλής, από την πρώτη πολυπλεξία, στην δεύτερη, για να δώσει χώρο στην πρώτη να εκπέμπει το ΕΡΤ HD.

Μετά το οριστικό κλείσιμο της ΕΡΤ Ψηφιακή, στις 19 Μαρτίου 2012, έγιναν οι εξής ανακατανομές: στην θέση του Σινέ+/Σπορ+, μεταδίδεται το BBC World News, ενώ στην θέση του Πρίσμα+, η Deutsche Welle. Στην πορεία προστέθηκε και το TV5 Monde Europe. Τα υπόλοιπα δυο (Βουλή και ΡΙΚ) παρέμειναν ως είχαν, μέχρι τις 11 Ιουνίου 2013, όποτε και η ΕΡΤ έκλεισε με κυβερνητική απόφαση.

Από τις 11 Ιουνίου 2015, όταν και επαναλειτούργησε η ΕΡΤ, μετέδιδε τα τέσσερα προαναφερθέντα δορυφορικά κανάλια και τρεις εκ των ραδιοφωνικών σταθμών (Πρώτο Πρόγραμμα, Kosmos 93.6 και Τρίτο Πρόγραμμα) που ήταν οι ίδιοι σταθμοί με την τωρινή πρώτη πολυπλεξία της ΕΡΤ. Από το 2006 τα κανάλια μεταδίδονταν με το πρότυπο DVB-T/MPEG-2 ενώ από το Μάιο του 2019 αντικαταστάθηκε με το πρότυπο DVB-T/MPEG-4, λόγω πεπερασμένης τεχνολογίας. Επίσης σταμάτησε να μεταδίδει οριστικά και τους 3 δημόσιους ραδιοφωνικούς σταθμούς.

Από την 1η Δεκεμβρίου 2020, στην πρώτη πολυπλεξία, μεταδίδονται, και σε ανάλυση High Definition 1080i, τα δυο δημόσια κανάλια ΕΡΤ2 και ΕΡΤ3 (Η ΕΡΤ1, μεταδίδεται πανελλαδικά στην δεύτερη πολυπλεξία) και οι δορυφορικοί τηλεοπτικοί σταθμοί εκ των οποίων και η Deutsche Welle η οποία εξέπεμπε μέχρι τις 3 Μαρτίου 2022 για να αντικατασταθεί από το θεματικό ενημερωτικό ΕΡΤnews.
ΕΡΤ1 SD
ΕΡΤ2 ΣΠΟΡ HD
ΕΡΤ3 HD
ΕΡΤnews SD
ΡΙΚ Sat
TV5 Monde Europe
BBC News

ΕΡΤ Δίκτυο 2
Το ΕΡΤ Δίκτυο 2 (παλαιότερα ήταν η δεύτερη πολυπλεξία της ΕΡΤ Ψηφιακή) είναι ο δεύτερος πολυπλέκτης της ΕΡΤ και ξεκίνησε το 2010.

Μετέδιδε κατά το 2010 με 2011, τα κύρια κανάλια της με το σύστημα DVB-T/MPEG-4. Στην αρχή περιελάμβανε μόνο τα τότε τρία βασικά κανάλια της ΕΡΤ (ΕΤ1, ΝΕΤ και ΕΤ3) και το κανάλι της Βουλής. Λόγω προβλήματος χωρητικότητας, στις 27 Απριλίου 2011, μεταφέρθηκε το κανάλι της Βουλής, από την πρώτη πολυπλεξία, στην δεύτερη, για να δώσει χώρο στην πρώτη να εκπέμπει το ΕΡΤ HD μέχρι τις 11 Ιουνίου 2013, όποτε και η ΕΡΤ έκλεισε με κυβερνητική απόφαση.

Από τις 11 Ιουνίου 2015, όταν και επαναλειτούργησε η ΕΡΤ, μετέδιδε μόνο τα εξής νέα τέσσερα βασικά κανάλια (ΕΡΤ1, ΕΡΤ2, ΕΡΤ3 και ΕΡΤ HD), ενώ αντίστοιχα επέστρεψε, από την δεύτερη πολυπλεξία, στην πρώτη και το κανάλι της Βουλής, ενώ από τις 1 Φεβρουαρίου 2019, το ΕΡΤ Δίκτυο 2, καλύπτει το 98% του πληθυσμού της χώρας, από 156 κέντρα εκπομπής, που προηγουμένως σε πολλές περιοχές της χώρας, καλυπτόταν μέσω της 4ης συχνότητας της Digea, λόγω ανυπαρξίας αναμεταδοτών.

Στις 9 Φεβρουαρίου 2019, το ΕΡΤ HD, μετονομάστηκε σε ΕΡΤ Sports HD, το οποίο συνέχισε να μεταδίδεται σε ανάλυση High Definition 1080i, και αντίστοιχα, όλες οι αθλητικές διοργανώσεις, της δημόσιας τηλεόρασης, μεταφέρθηκαν, στο πρόγραμμα του σταθμού.

Μεταδίδονται τα κανάλια της αποκλειστικά σε MPEG-4, εκτός από το ΕΡΤ1 HD, που αντικατέστησε την 1 Δεκεμβρίου 2020, το ΕΡΤ Sports, το οποίο μεταδίδονταν σε ανάλυση High Definition 1080i ενώ μέχρι τα τέλη του 2021, η ΕΡΤ, θα εκπέμπει από 200 κέντρα εκπομπής. Μεταδίδει μόνο τους τρεις κύριους δημόσιους τηλεοπτικούς σταθμούς της, τον τηλεοπτικό σταθμό της Βουλής των Ελλήνων, καθώς και τους πέντε δημόσιους ραδιοφωνικούς σταθμούς, την παγκόσμιας εμβέλειας Φωνή της Ελλάδας, τον Zeppelin 106.7 και τα θεματικά διαδικτυακά Δεύτερο Λαϊκά, Δεύτερο Παραδοσιακά, Τρίτο Maestro και Kosmos Jazz. Αναλυτικά:
ΕΡΤ1
ΕΡΤ2 ΣΠΟΡ
ΕΡΤ3
ΕΡΤnews HD
ΕΡΤ1 HD
Βουλή - Τηλεόραση
ΕΡΤnews Radio
Δεύτερο Πρόγραμμα
Δεύτερο Λαϊκά
Δεύτερο Παραδοσιακά
Τρίτο Πρόγραμμα
Τρίτο Maestro
ΕΡΑ Σπορ
Η Φωνή της Ελλάδας
Kosmos 93.6
Kosmos Jazz
Zeppelin 106.7

Διοίκηση
Η ΕΡΤ είναι Ν.Π.Ι.Δ. με μορφή Α.Ε., μία μετοχή ονομαστικής αξίας 5.000 ευρώ και μοναδικό μέτοχο το Ελληνικό Δημόσιο. Το σημερινό διοικητικό συμβούλιο αποτελείται από τους:
Γιάννης Παπαδόπουλος: Πρόεδρος Διοικητικού Συμβουλίου
Κωνσταντίνος Παπαβασιλείου: Διευθύνων Σύμβουλος
Έλενα Πατεροπούλου: μέλος
Χρυσαυγή Ατσιδάκου: μέλος
Ολυμπία Νικολοπούλου: μέλος
Ιωάννης Δάρρας: μέλος, εκπρόσωπος των εργαζομένων
Εμμανουήλ Παπανικήτας: μέλος, εκπρόπωπος των εργαζομένων

Παράπλευρα όργανα
Τα Συμβούλια Κοινωνικού Ελέγχου προβλέπονται στο άρθρο 11 του Ν. 4324/2015 επαναλειτουργίας της ΕΡΤ. Δημιουργήθηκαν με σκοπό οι πολίτες να αξιολογούν την λειτουργία της ΕΡΤ και να κάνουν προτάσεις για το πρόγραμμα και τη λειτουργία του οργανισμού. Η κάθε περιφέρεια έχει το δικό της συμβούλιο και οι προτάσεις που προκύπτουν από κάθε συνάντηση μεταφέρονται στο Διοικητικό Συμβούλιο της ΕΡΤ.

Επίσης, το 1978 ιδρύθηκε η Πανελλήνια Ομοσπονδία Συλλόγων Εργαζομένων Επιχειρήσεων Ραδιοφωνίας Τηλεόρασης (ΠΟΣΠΕΡΤ) καλύπτοντας συνδικαλιστικά τους εργαζομένους της ΕΡΤ. Το 1999 τροποποιείται το καταστατικό της, αφήνοντας περιθώρια και για τους εργαζομένους των μη κρατικών (δημοτικών και ιδιωτικών) μέσων ενημέρωσης και το 2005 εντάσσονται και οι συμβασιούχοι της ΕΡΤ. Όργανα της αποτελούν το 19μελές Διοικητικό και Γενικό Συμβούλιο και το Συνέδριο που αποτελεί ανώτατο όργανό της.

Λογότυπα
 120px 120px 120px 120px 120px 03.12.1975-11.08.1987 11.08.1987-1994 2002-07.06.2008 07.06.2008-28.09.2020 28.09.2020-σήμερα

Δείτε επίσης
ΕΡΤ Ψηφιακή
ΕΡΤ Open
Εθνικό Ίδρυμα Ραδιοφωνίας
Εθνικό Ίδρυμα Ραδιοφωνίας Τηλεοράσεως
Τηλεόραση Ενόπλων Δυνάμεων
Υπηρεσία Ενημερώσεως Ενόπλων Δυνάμεων
Δημόσια Τηλεόραση
Δημόσια Ραδιοφωνία
Δημόσια ραδιοτηλεόραση
Νέα Ελληνική Ραδιοφωνία, Ίντερνετ και Τηλεόραση
Ραδιοφωνικό Ίδρυμα Κύπρου
Ευρωπαϊκή Ραδιοτηλεοπτική Ένωση

Βιβλιογραφία

Παραπομπές

Εξωτερικοί σύνδεσμοι
ΕΡΤ
ΕΡΤFLIX - η OTT (Over The Top) πλατφόρμα της ΕΡΤ
Ειδησεογραφική ιστοσελίδα της ΕΡΤ
Προφίλ της ΕΡΤ στο Facebook
Προφίλ της ΕΡΤ στο Youtube
Προφίλ της ΕΡΤ στο Τwitter

Κατηγορία:Ελληνική Ραδιοφωνία Τηλεόραση
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1966
Κατηγορία:Ελληνικά εμπορικά σήματα
Κατηγορία:Νομικό Πρόσωπο Δημοσίου Δικαίου